Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 427/14/8808	Rožňava, 24.8.2015
EEČ : 2-67-196-2015

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.7.2014, spisová značka Pv 427/14/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že od mesiaca októbra 2013 do konca mesiaca apríla 2014, v XXXXX okr. XXXXX, ako rodičia a zákonní zástupcovia maloletého XXXXX, nar. XXXXX, žiaka Základnej školy v XXXXX, hrubo zanedbávali jeho povinnú školskú dochádzku a na upozornenia školy, že maloletý nechodí riadne do školy, nereagovali, ani neurobili primerané opatrenia na zjednanie nápravy, v dôsledku čoho maloletý v uvedenom období neospravedlnene vynechal celkom 114 vyučovacích hodín, 

Uznesením prokurátora Okresnej prokuratúry XXXXX zo dňa 22.7.2014, spisová značka Pv 427/14/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresného prokurátora v XXXXX sp. zn. Pv 427/14/8808  zo dňa 22.07.2014, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvineným XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b) Tr. zák., na tom skutkovom základe, že 
od mesiaca október roku 2013 do konca mesiaca apríl roku 2014 v XXXXX, okres XXXXX, ako rodičia a zákonní zástupcovia maloletého XXXXX, nar. XXXXX, žiaka Základnej školy v XXXXX, hrubo zanedbávali jeho povinnú školskú dochádzku a na upozornenia školy, že maloletý nechodí riadne do školy, nereagovali, ani neurobili primerané opatrenia na zjednanie nápravy, v dôsledku čoho maloletý v uvedenom období vynechal neospravedlnene celkom 114 vyučovacích hodín. 
Podľa § 216 ods. 2 Tr. por. bola obom obvineným určená skúšobná doba v trvaní 12 (dvanásť) mesiacov. 
Uznesenie o podmienečnom zastavení trestného stíhania nadobudlo právoplatnosť dňa 28.07.2014, skúšobná doba teda uplynula dňa 28.07.2015.     
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Obecného úradu v XXXXX a z Obvodného oddelenia PZ SR v XXXXX, som zistila, že obvinení v skúšobnej dobe viedli riadny život, nedopustili sa trestného činu, ani priestupku. Toho času nie je proti nim vedené žiadne trestné stíhanie, po 22.07.2014 v registroch trestov iné záznamy nemajú. 
Z vyššie uvedených skutočností vyplýva, že obvinení v skúšobnej dobe podmienečného zastavenia trestného stíhania splnili podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka